Publication: Magyar Közlöny
Issue: MK-2011-7 (Year: 2011, Number: 7)
Era: contemporary
Section: 3. melléklet a 2/2011. (I. 24.) NEFMI rendelethez
Paragraph Index: 33

1. A szakmai vizsgára bocsátás feltételei: A képzési programban elõírt gyakorlat teljesítésérõl szóló igazolás. A képzési programban elõírt terjedelemben és határidõre elkészített szakdolgozat leadása. Az utolsó szakképzõ évfolyam eredményes elvégzése, amely egyenértékû a modulzáró vizsga eredményes letételével. A 4. vizsgarész megkezdésének feltétele a vizsgamunka elkészítése, valamint az errõl készült jegyzõkönyv és a mestermunkát tartalmazó hordozóeszköz eljuttatása a szakmai vizsgabizottsághoz, a vizsga megkezdése elõtt 10 nappal. A mestermunka egy tetszõleges technikával rögzített, maximum 20 perc idõtartamú produkció, amely megfelelõen bizonyítja, hogy a jelölt rendelkezik a moderátor munkakör betöltéséhez szükséges ismeretekkel és képességekkel. A jelölt a mestermunka elkészítéséhez köteles konzulenst választani a gyakorlatvezetõ tanárok közül. A konzulens a szinopszistól egészen a forgatókönyv meg valósításáig figyelemmel kíséri, és tanácsaival segíti a produkciót készítõ vizsgázót, majd a konzulens javaslatot tesz az elkészült mestermunka érdemjegyére. A 5. vizsgarész 1. vizsgafeladatának – a szakdolgozatvédésnek – feltétele a min. 30 oldal terjedelemben elkészített dolgozat beadása, a vizsgát megelõzõen 30 nappal.

Source: https://magyarkozlony.hu/hivatalos-lapok/92f9cb48c864d64673e20b924ac165c8b7fb971d/dokumentumok/f63d9d7288abc9921da1898409a3b828d991091c/letoltes